PhDr. **Jan Stráský** (\* 24. december 1940, Plzeň – † 6. november 2019, Praha) bol český politik, posledný predseda federálnej vlády Česko-Slovenska, úradujúci prezident ČSFR a poslanec Českej národnej rady, po zániku Česko-Slovenska český minister dopravy (1993– 1995) a zdravotníctva (1995 – 1998), poslanec Poslaneckej snemovne, do roku 1998 člen ODS, následne Únie slobody. V rokoch 2011 – 2012 bol riaditeľom správy Národného parku Šumava.

Život pred politickou kariérou
------------------------------

Jan Stráský sa narodil 24. decembra v Plzni. V roku 1958 v Plzni absolvoval obchodnú akadémiu a začal pracovať v pobočke Štátnej banky československej v Bloviciach a neskôr v jej ústredí v Prahe 1 a po roku 1968 na blízkej pobočke, kde pôsobil až do roku 1990. V dobe normalizácie mal kontakty s českým disentom. V rokoch 1990 – 1991 bol námestníkom generálneho riaditeľa Komerčnej banky. V rokoch 1963 – 1970 študoval filozofiu a politickú ekonómiu na Filozofickej fakulte UK. Od roku 1964 bol členom KSČ, v roku 1969 zo strany vystúpil a v roku 1970 bol dodatočne vylúčený.

Politická kariéra
-----------------

Už v roku 1990, počas svojho pôsobenia v Komerčnej banke bol externým poradcom predsedu vlády Českej republiky. Od mája 1991 do júla 1992 bol podpredsedom vlády Českej republiky a zároveň predsedom Hospodárskej rady vlády Českej republiky. V roku 1991 sa stal zakladajúcim členom ODS a na treťom kongrese ODS v novembri 1992 bol zvolený za podpredsedu strany, kde zostal až do decembra 1997.

Vo voľbách v roku 1992 sa stal poslancom Českej národnej rady. Podieľal na vyjednávaniach medzi českou a slovenskou stranou a 2. júla 1992 stal sa posledným predsedom vlády Česko-Slovenska. Zároveň bol poverený aj riadením federálneho ministerstva zahraničného obchodu. Od abdikácie posledného prezidenta Václava Havla 20. júla 1992 vykonával aj právomoci prezidenta republiky.

Po vzniku samostatného Česka sa v rámci transformácie Českej národnej rady na Poslaneckú snemovňu Parlamentu Českej republiky stal jej členom a svoj mandát za stranu ODS (volebný obvod Východočeský kraj) si udržal aj po voľbách v roku 1996. V období 1. apríla 1993 do 30. júna 1993 vykonával funkciu zmocnenca vlády pre riadenie Českých železníc. Po vzniku samostatného Česka taktiež zastával aj post českého ministra dopravy a od októbra 1995 post českého ministra zahraničia.

V roku 1997 sa pridal ku kritikom Václava Klausa, ktorého vyzval odchodu z čela vlády. V januári 1998 vystúpil zo strany ODS a vstúpil do Únie slobody. Od roku 1998 bol v dôchodku a krátko na to odišiel z politiky. Od januára 2001 pracoval ako riaditeľ Krajského úradu Juhočeského kraja, kde však na konci roku 2006 skončil.

Život po politickej kariére
---------------------------

V roku 2006 sa ako dlhodobý člen predsedníctva Klubu českých turistov stal predsedom tejto organizácie. Funkciu zastával do apríla 2014. O turistických atrakciách v Česku napísal aj niekoľko diel. Pri príležitosti 70. narodenín v decembri 2010 obdržal Striebornú plaketu prezidenta (Českej) republiky. 14. februára 2011 bol menovaný dočasným riaditeľom NP Šumava. V tejto pozícii mal porušiť zákon, a bol vystavený kritike pre svoj postoj ku kalamite lesných škodcov. Za svoje aktivity v tejto funkcii bol ocenený anti-cenou Ropák roku 2011 a cenou Zelená perla 2011 za výrok: *„Zákon je dodržiavaný tým, že bude neustále porušovaný, ale jeho porušovanie bude kryté ním umožnenými výnimkami."* 

Zomrel 6. novembra 2019 vo veku 78 rokov v domove pre seniorov v Prahe-Štěrboholiach.

Referencie
----------

1. ↑   *Přehled členů vlády (2. 7. 1992 - 4. 7. 1996) | Vláda ČR* [online]. www.vlada.cz, [cit. 2019-11-11]. Dostupné online.
2. 1 2 3 4   *Zemřel Jan Stráský, poslední premiér federální vlády Československa* [online]. ČT24 - Česká televize, [cit. 2019-11-11]. Dostupné online. (po česky)
3. 1 2 3 4 5   *Jan Stráský | Vláda ČR* [online]. www.vlada.cz, [cit. 2019-11-11]. Dostupné online.
4. ↑   *PhDr. Jan Stráský* [online]. www.psp.cz, [cit. 2019-11-11]. Dostupné online.
5. ↑   *Klub českých turistů* [online]. web.archive.org, 2007-09-27, [cit. 2019-11-11]. Dostupné online. Archivované 2007-09-27 z originálu.
6. ↑   *SKC - Výsledky vyhledávání* [online]. aleph.nkp.cz, [cit. 2019-11-11]. Dostupné online.
7. ↑   *Stráský před rokem porušil zákon. Zůstává bez trestu | Aktuálně.cz* [online]. Aktuálně.cz - Víte, co se právě děje, 2012-04-22, [cit. 2019-11-11]. Dostupné online. (po česky)
8. ↑   *Ropákem roku je ředitel Šumavy Stráský, i kvůli diskreditaci poslání parku* [online]. iDNES.cz, 2012-04-27, [cit. 2019-11-11]. Dostupné online.
9. ↑   *Ve věku 78 let zemřel poslední premiér federální vlády Jan Stráský | Aktuálně.cz* [online]. Aktuálně.cz - Víte, co se právě děje, 2019-11-06, [cit. 2019-11-11]. Dostupné online. (po česky)

Zdroj
-----

*Tento článok je čiastočný alebo úplný preklad článku Jan Stráský na českej Wikipédii.*

| * z
* d
* u
Prezidenti Česko-Slovenska |
| --- |
| Prezidentská vlajka od 1918 do 1960 | 
* Tomáš Garrigue Masaryk (1918 – 1935)
* Milan Hodža (1935)
* Edvard Beneš (1935 – 1938)
* Jan Syrový (1938)
* Emil Hácha (1938 – 1939)
* Edvard Beneš (1940/1945 – 1948)
* Klement Gottwald (1948 – 1953)
* Antonín Zápotocký (1953 – 1957)
* Viliam Široký (1957)
* Antonín Novotný (1957 – 1968)
* Jozef Lenárt (1968)
* Ludvík Svoboda (1968 – 1975)
* Gustáv Husák (1975 – 1989)
* Marián Čalfa (1989)
* Václav Havel (1989 – 1992)
* Jan Stráský (1992)

 | Prezidentská vlajka od 1960 do 1989 |
| **^1**  úradujúci prezidenti, **^2**  od 1940 v exile a od 1945 znova vo funkcii |

| * z
* d
* u
Predsedovia vlád Česko-Slovenska |
| --- |
| 
* Masaryk
* Kramář
* Tusar
* Černý
* Beneš
* Švehla
* Udržal
* Malypetr
* Hodža
* Syrový
* Beran
* Šrámek
* Fierlinger
* Gottwald
* Zápotocký
* Široký
* Lenárt
* Černík
* Štrougal
* Adamec
* Čalfa
* Stráský

 | Vlajka Československa |

Autoritné údaje: * abART: 81079
* GND: 1038595967
* ISNI: 0000000057587851
* LCCN: no96007913
* NK ČR: xx0009047
* SNK: 173547
* VIAF: 85362276
* WorldCat: lccn-no96007913